Rio 2016 Rio-de-Janeyro olimpiadasida 49 kilogarmmgacha vazn toifasida chempion bo‘lib, O‘zbekiston terma jamoasi uchun ilk oltin medalni olib kelgan bokschi Hasanboy Do‘stmatov Braziliyadan turib, O‘zbekiston aholisiga video-tabrik yo‘lladi. "Assalom alaykum, yurtdoshlarim. Duolaringiz bilan qo‘llab-quvvatlab turganingiz uchun minnatdorman! Xalqimning duolari menga katta kuch berdi va endi men O‘zbekistonga oltin medal bilan qaytaman. Bu vatanimiz mustaqilligining 25 yilliga munosib sovg‘a bo‘ldi. Bayram muborak bo‘lsin!", degan Do‘stmatov o‘z tabrigida.